સાંભળતાં સાંભળતાં વિચાર લહેરાઈ ગયો મનમાં કે કેવી અજબ જેવી વાત છે કે નિશાના આ ગુરુ કે.લાલનો તો કોઈ ગુરુ નથી. હજુ એક- દોઢ કલાક પહેલાં જ એમને પૂછેલું કે તમારા ગુરુનું નામ કહો, તો એમણે દંતપંક્તિ ચમકાવીને જવાબ આપેલો કે ગોગિયા પાશા જેવા સક્ષમ જાદુગર મારી પ્રેરણામૂર્તિ જરૂર છે, પરંતુ ગુરુ કહેતાં ગુરુ કોઈ નથી. બહુ વિચાર કરીને બહુ યાદ કરીને કહું છું ત્યારે બીજું નામ ગણપતિ નામના બંગાળી જાદુગરનું આવે છે. પણ પદ્ધતિસરનું ટ્યૂશન મને આપ્યું હોય એવું કોણ ? કોઈ નહિ.